ΟΣΤΡΑΚΙΣΜΟΣ

Θεσμός γνωστός από την κλασική Αθήνα, υπήρχε και σε άλλες πόλεις: τα Μέγαρα, τις Συρακούσες και τη Χερσόνησo στην Κριμαία.

Πρωτο-εφαρμόστηκε το 487 π.Χ.

Τον έκτο μήνα του επίσημου αθηναϊκού έτους, οι πολίτες ερωτώντο στην Εκκλησία του Δήμου, αν θέλουν να εφαρμόσουν εκείνη τη χρονιά οστρακισμό. Αν η πρόταση εγκρινόταν από την πλειοψηφία, τότε δύο μήνες αργότερα γίνεται μια άλλη ψηφοφορία.

Οι πολίτες καλούνται να έρθουν στην Εκκλησία του Δήμου και να γράψουν σε ένα όστρακο, δηλαδή σε ένα σπασμένο κομμάτι αγγείου, το όνομα του Αθηναίου που θα χάσει τα πολιτικά του δικαιώματα και θα εξοριστεί για μια δεκαετία, επειδή θεωρείται κίνδυνος για το δημοκρατικό πολίτευμα.

Αν στην ψηφοφορία συμμετείχαν τουλάχιστον 6.000 πολίτες, που είναι και ο αριθμός για να θεωρείται μια συνέλευση του λαού, μια Εκκλησία του Δήμου, ότι έχει απαρτία, τότε ο πολίτης που συγκέντρωνε τα περισσότερα όστρακα, δηλαδή τη σχετική πλειοψηφία, εξοριζόταν για δέκα χρόνια.

Έχει δέκα ημέρες για να τακτοποιήσει τις υποθέσεις του, και μπορεί να φύγει από την Αττική, διατηρώντας την περιουσία του, και να επανέλθει σε δέκα χρόνια.

Ο οστρακισμός εφαρμόστηκε από το 487 π.Χ. ως το 417/16 π.Χ., επί εβδομήντα χρόνια, αλλά δεν εφαρμόστηκε κάθε χρονιά.

Μόνον δεκατρείς φορές γνωρίζουμε ότι πολιτικοί και μέλη πλούσιων και αριστοκρατικών οικογενειών έπεσαν θύματα του οστρακισμού.

Ανάμεσα τους

ο Ξάνθιππος, πατέρας του Περικλή (484π.Χ.)

ο Θεμιστοκλής, αν και εννιά χρόνια νωρίτερα είχε συμβάλει στη νίκη κατά τη ναυμαχία της Σαλαμίνας (471π.Χ.)

ο ιστορικός Θουκυδίδης (442 π.Χ.)

Μερικές φορές, όστρακα προετοιμάζονταν πριν από την ψηφοφορία και διανέμονταν στους οπαδούς ενός πολιτικού από τους αντιπάλους του

Αυτός ο θεσμός δικαιολογούνταν από ένα συναίσθημα: τον φόβο ότι ένας πολίτης θα μπορούσε να αποκτήσει τόση δύναμη, που να απειλήσει τη δημοκρατία, και θα μπορούσε να αποκτήσει τόση επιρροή, που θα μπορούσε να τη χρησιμοποιήσει για να προδώσει την πόλη.

Αλλά όχι μόνο τον φόβο, αλλά και μίσος, αγανάκτηση και φθόνο, θυμός, περιφρόνηση.

Αυτή τη σημασία των συναισθημάτων δεν πρέπει να την ξεχνάμε διότι αποτελεί και συστατικό στοιχείο της πολιτικής και επηρεάζει τον τρόπο με τον οποίο λειτουργεί ένα δημοκρατικό πολίτευμα.

Δεν γράφονται μονάχα τα ονόματα, γράφονται προσβολές και βρισιές.

Στις Συρακούσες, ο θεσμός αυτός δεν λέγεται «οστρακισμός», αλλά «πεταλισμός», από τη λέξη «πέταλο», δηλαδή το φύλλο ελιάς. Εκεί τα ονόματα γράφονταν σε φύλλα ελιάς.

Πηγή: Άγγελος Χανιώτης, Δημοκρατίες στην αρχαία Ελλάδα: Γένεση και εξέλιξη, mathesis.cup.gr